Înotătorul român David Popovici a câştigat finala probei de 100 m liber, în această seară, la reuniunea Mare Nostrum de la Barcelona, cu timpul de 48,49 secunde, un timp chiar mai bun decât cel scos în semifinala care a avut loc tot astăzi, transmite Agerpres.
Popovici l-a devansat cu doar două sutimi pe sud-coreeanul Sunwoo Hwang, înregistrat în 48,51 secunde, podiumul fiind completat de japonezul Katsuhiro Matsumoti, 48,79 secunde.
Italianul Thomas Ceccon, multiplu campion mondial şi european, s-a clasat pe patru, la egalitate cu sârbul Andrej Barna, în 48,84 secunde. Un alt italian, Alessandro Miressi, campion european al probei în 2018, s-a clasat pe şase, în 49,04 secunde.
Britanicul Jacob Whittle, dublu campion european la ştafetă în 2022, a ocupat locul şapte, cu timpul, de 49,41 secunde.
Patrick-Sebastian Dinu s-a clasat pe locul opt (ultimul), în finală, cu timpul de 50,93 secunde.
În acest an, David Popovici a obţinut cel mai bun timp la 100 m liber la Naţionalele de la Otopeni din aprilie, când a câştigat titlul cu 47,86, secunde.
David Popovici, campionul european en titre la 100 şi 200 m liber, câştigase şi proba de 200 m liber la Barcelona, miercuri seara. Popovici se pregăteşte pentru participarea la Europenele de nataţie de la Belgrad (10-23 iunie).
Citeste si:
Tot joi, Daria-Măriuca Silişteanu a ocupat ultimul loc în Finala B (16) la 100 m spate, cu timpul de 01:03,47. Victoria a revenit olandezei Kira Toussaint, cu timpul de 1:00,00.
Sursa foto: David Popovici / Facebook
Te-ar putea interesa și: